z a p i s n i k
 11. SEJE IZVRŠNEGA ODBORA NTZS, 
dne 01.03.2011, ob 16.00 uri, Galjevica, Ljubljana.
Prisotni člani IO:  Marjan Hribar, Matija Krnc, Božo Šetina, Igor Petrovčič, Janez Bončina, Peter Žibrat, Robert Smodiš, Janez Pezelj;
Ostali:
Danijel Šarlah, Igor Varl (predsednik NO), Miro Leskovec; 
Opravičili:
Boštjan Tancer, Igor Novel, Branko Mihorko, Mitja Horvat;
Odsoten: 
Jure Koščak;
Predlagan naslednji dnevni red:

Predlagani dnevni red:
1. Obravnava in sprejem dnevnega reda

2. Pregled in potrditev zapisnikov
3. Potrditev Pravilnika o organizaciji tekmovanj in Pravilnika o sistemu tekmovanj

4. Potrditev delegacije za SP

5. Kandidatura delegatov za kongres ITTF – SP Rotterdam

6. Tekoče zadeve (SVP, Bela žogica, selektor reprezentance invalidov, postopki disciplinske komisije)
7. Razno

Sejo je odprl predsednik NTZS mag Marjan Hribar.
Sklepčnost je zagotovljena (prisotnih 8 članov).
Predsednik je uvodoma pozdravil vse prisotne. 
ADD 1  G. Hribar odpre razpravo k 1. točki dnevnega reda.
Po razpravi je g. Hribar dopolnil dnevni red in sicer pod točko 6. Tekoče zadeve se doda podtočka volitve komisij na podlagi spremenjenega in potrjenega Statuta NTZS.
G. Krnc predlaga dopolnitev dnevnega k 6. točki dnevnega reda podtočko Ocena MOPS in Laško Open 2011.

G. Smodiš predlaga dopolnitev dnevnega reda tudi k 6. točki in sicer na temo Jana Žibrata.

Soglasno je bil dnevni red sprejet.

Sklep 1: Izvršni odbor NTZS sprejme predlagani dnevni red z dopolnitvami k 6. točki dnevnega reda – Tekoče zadeve.
ADD 2  G. Hribar odpre razpravo k 2. točki dnevnega reda. 
Razprave na  zapisnik 10. redne seje IO ni bilo.
G. Šetina vpraša glede glasovanja za 1. točko zapisnika 14. korespondenčne seje IO.

Saj je glasovalo 8 ljudi, 6 glasov je potrdilo sklep in bi po njegov sklep moral biti sprejet. 

G. Hribar pozove, da Pisarna preveri glasovanje na korespondenčnih sejah in to posreduje članom IO.

G. Hribar prosi za pojasnilo v zvezi s 4. členom Pravilnika o organizaciji tekmovanj saj po njegovem bi po tem členu morala biti zadeva odpovedi organizacije tekmovanja s  strani NTD Kajuh Slovan posredovana direktno  v obravnavo disciplinski komisiji brez sklepa IO. Odpre debato na to temo.

G. Bončina prebere celoten 4. člen Pravilnika o organizaciji tekmovanj.

G. Hribar predlaga k zapisniku 14. korespondenčne seje naslednje, izbriše se prvi sklep 14. korespondenčne seje zaradi naknadne ugotovitve, da po Pravilniku o organizaciji tekmovanj IO ni pristojen o odločanju ali poslati organizatorja zaradi nespoštovanja pravilnika na disciplinsko komisijo saj je to zadevo obravnava in določa Pravilnik o organizaciji tekmovanj. Predlaga sklep, da v skladu s 4. členom Pravilnika o organizaciji tekmovanj Izvršni odbor NTD Kajuh Slovan prijavlja Disciplinski komisiji zaradi kršenja 4. člena POT.
Sklep je bil soglasno sprejet.

G. Petrovčič prosi za popravek pri 15. korespondenčni seji pri njegovem imenu.

G. Šetina pove, da je pri glasovanju pri 15. korespondenčni seji apeliral, da NTK Muta zagotovi ustrezne sodnike.

Odpre se razprava o sodnikih in zagotavljanju sodnikov na tekmovanju. G. Hribar zaprosi g. Krnca, da do naslednje seje pripravi poročilo na to temo.
Glasovanje za potrditev zapisnikov sej s popravki je bilo soglasno.

Sklep 2: Izvršni odbor NTZS v skladu s 4. členom Pravilnika o organizaciji tekmovanj NTD Kajuh Slovan predlaga v postopek Disciplinski komisiji zaradi kršenja 4. člena POT.
Sklep 3: Izvršni odbor NTZS zadolži Pisarno NTZS, da preveri načine in kvorum glasovanja na korespondenčnih sejah.

Sklep 4 : Izvršni odbor NTZS potrjuje zapisnik X. seje Izvršnega odbora NTZS ter zapisnik 13., 14., in 15. korespondenčne seje z dopolnitvami.
ADD 3 G. Hribar odpre razpravo pod točko 3. Potrditev Pravilnikov POT in PST. 

G. Šarlah povzame spremembe v Pravilnikih.

Odpre se razprava na temo neupoštevanja pravil in navodil. G. Smodiš predlaga, da predloge podajo na uraden način, da bomo te spremembe ob naslednjih potrditvah tudi lahko sprejeli. 
G. Leskovec predlaga, da se v Pravilniku o organizaciji tekmovanj v 3. členu v zadnjem odstavku dodajo tudi roki potrjevanja koledarja in sicer 01. julij. 

G. Šetina opozori, da bodo morali pri tem sodelovati tako Tehnična komisija NTZS kot tudi selektorji.

Odpre se razprava o usklajevanju roka za potrjevanje koledarja tekmovanja.

Predlog sklepa: v 3. členu zadnjega odstavka POT se zapiše: Predlog koledarja pripravi tehnična komisija najpozneje do 15.06. tekočega leta. Koledar tekmovanj vključno z organizatorji pa potrdi IO NTZS najpozneje v 15.08. tekočega leta. 
Predlog je bil soglasno sprejet.

G. Smodiš predlaga, da IO pozove v določenem datumu k razpravi o koledarju.

G. Šetina vpraša kakšen je postopek, če se kakšen klub pritoži na dodelitev oziroma ne dodelitev tekmovanja.

G. Smodiš predlaga, da se pripravi konkreten predlog spremembe člena.

G. Šarlah predlaga, da se naredijo kriteriji dodeljevanja tekmovanj oziroma Pravilnik o dodeljevanju tekmovanj, na podlagi katerih bodo kandidati organizatorji točkovani. 

G. Šetina predlaga, da se na to pritožbo na dodelitev tekmovanj ne plača takse. G. Hribar predlaga pripravo konkretnega predloga.

G. Hribar povzame še predlagane spremembe v Pravilniku o sistemu tekmovanj.

G. Bončina predlaga spremembo 5. člena PST. Predlaga, da se briše potrjevanje IO nastopa igralcu za promocijske nastope v tujini. Predlog je bil sprejet.

Predlaga tudi spremembo 14. in  21. člena PST, 25% kvoto selektorja pri določanju nosilcev. 
G. Smodiš se z drugim predlogom ne strinja, saj meni, da mora imeti selektor tudi nekaj vpliva, vendar le tega ne sme izkoriščati. Ob morebitni ugotovitvi kršitev je dolžan odgovarjati Strokovno-trenerskem svetu NTZS. Predlog ni bil sprejet.
G. Šetina predlaga, da se v 14. členu PST zapiše, da se finalni dvoboji igrajo na dveh mizah.

G. Šarlah razloži, da bi se v tem primeru finale igralo na 16 mizah, kar pa je v Sloveniji skoraj neizvedljivo.

Predlog ni bil sprejet.

G. Hribar, da na glasovanje predlog G. Bončina o spremembi 14. in 21. člena PST. Za predlog sta glasovala dva člana, dva proti, ostali so vzdržani. Predlog ni bil sprejet.

Na glasovanju je potrditev obeh zapisnikov  soglasno potrjena.

Sklep 5: Izvršni odbor NTZS potrjuje Pravilnik o organizaciji in Pravilnik o sistemu tekmovanj, vključno s potrjenimi predlaganimi spremembami.
ADD  4 Predsednik Hribar odpre razpravo na temo delegacije SP Rotterdam. Besedo preda g. Bončini.
G. Bončina poda mnenje članskih selektorjev glede udeležbe na SP. Pove,da bodo po državnem prvenstvu imeli sejo Strokovnega sveta, kjer bodo določili imena potnikov. Potrdili pa bodo najverjetneje 4 igralke, 4 igralce in dva trenerja.
G. Šarlah razloži, da se preliminarna finalna prijava zaključi 8. marca in je do takrat potrebno imena že vedeti. Kvota za prijavo pa je 5+5. Stroške za 6 igralcev in 1 delegata pokrijejo organizatorji za ostale pa nacionalne zveze. 

G. Bončina opozori na zahteve programa in Pravil reprezentanc glede števila udeležbe tekmovanj in pogojev za nastop za reprezentanco, ker se selektorji teh Pravil ne držijo.
G. Krnc doda, da sta za to prvenstvo imenovana tudi dva sodnika, Milana Krmelj in Ivo Žirovnik za katere stroške poravna mednarodna zveza.
G. Šetina vpraša kdaj bomo uredili pogodbe z reprezentanti. 

G. Hribar pove, da so bile po zadnji seji podpisane pogodbe s selektorji in Bojanom Tokičem.

G. Šarlah razloži, da potrebujejo najprej predlog selektorjev za A in B reprezentanco.

G. Smodiš predlaga, da na koncu sezone pozovemo selektorje, da podajo svoje predloge za sestavo reprezentance za naslednjo sezono, s katerimi se lahko podpiše tudi pogodba. 

G. Bončina opozori, da se v Pravilniku o reprezentancah govori o dogovoru med reprezentantom, NTZS in klubom in ne o pogodbi.
Sklep za potrditev kvote delegacije za SP je bil soglasno sprejet.

Sklep 6: Izvršni odbor NTZS se je seznanil in potrjuje predlog Strokovnega sveta glede delegacije za SP in sicer 4 članice, 4 člani, dva trenerja, novinar in delegat.
ADD 5 G. Hribar povzame prijave za kandidature za delegate za kongres ITTF v Rotterdamu. Prijavili so se Gorazd Vecko – PTT officer, Miran Kondrič – president Science Committee, Matija Krnc – Umpires and Refeeres Committee in Gaj Vidmar – Rules Committee.

Razprave na to temo ni bilo.

Sklep je bil soglasno sprejet. 

Sklep 7: Izvršni odbor NTZS potrjuje kandidate za komisije za kongres ITTF v Rotterdamu in sicer Gorazda Vecka, Mirana Kondriča, Matijo Krnca in Gaja Vidmarja.
 ADD 6.1  G. Hribar preda besedo Krnc Matiji, ki povzame ključne točke kandidature in organizacije Svetovnega veteranskega prvenstva v namiznem tenisu. 
G. Hribar poda poslovne in marketinške argumente zakaj se odločamo o kandidaturi. 
Odpre razpravo na to temo.

G. Šetina vpraša kako je s kandidaturo za Svetovno prvenstvo za invalide.

G. Hribar odgovori, da ta kandidatura ni več aktivna.

G. Petrovčič omeni, da imamo v preteklosti dobre izkušnje z velikimi organizacijami in da podpira kandidaturo.

Sklep je bil soglasno sprejet.
Sklep 8: Izvršni odbor NTZS potrjuje kandidaturo za organizacijo Svetovnega veteranskega prvenstva.
ADD 6.2. G. Hribar pojasni, da je bilo predvideno, da o tej točki poroča Sajda Slatinšek, vendar je zadržana zaradi bolezni, zato sam povzame ključne točke. Ocenjuje, da glavni urednik Janez Stibrič ni opravil dela v skladu s pogodbo, ki smo jo z njim sklenili. Zato je sam zadolžil Sajdo Slatinšek, da projekt izdaje prve številke Bekle žogice  izpelje do konca. Tehnično in vsebinsko pa ji je ob strani stal Matija Krnc. 
G. Krnc pojasni potek projekta in pojasni, kako predvideva, da bo izdaja Glasila Bela žogica potekala v prihodnosti.

G. Hribar predlaga, da se ta funkcija podeli Sajdi Slatinšek, tudi z vidika racionalizacije.

G. Petrovčič pozove Mira Leskovca kot člana uredniškega odbora, da poda svoje mnenje.

G. Miro Leskovec povzame svoj vidik sodelovanja z Janezom Stibričem in poda svoj odstop z mesta uredniškega odbora.
G. Hribar predlaga Izvršnem odboru, da se kot glavnega urednika razreši Janeza Stibriča in se ta funkcija dodeli Sajdi Slatinšek ter funkcija Tehničnega urednika Matiji Krncu. 

G. Šetina in G. Krnc pozoveta g. Leskovca, da postane ponovno član uredniškega odbora.
G. Leskovec ta poziv zavrne.

G. Petrovčič predlaga, da IO potrdi tudi uredniški odbor.

G. Hribar predlaga, da uredniški odbor potrdijo naknadno.

Sklep je bil soglasno sprejet.

Sklep 9: Izvršni odbor NTZS razrešuje glavnega urednika Glasila NTZS Bela žogica Janeza Stibriča in imenuje za glavno urednico Glasila NTZS Bela žogica Sajda Slatinšek in za Tehničnega urednika Glasila NTZS Bela žogica Matijo Krnca.
ADD 6.3. G. Hribar povzame dopis ZŠIS-POK, ki zvezo obvešča o izboru selektorja.
Opozori, da jih moramo vprašati tudi glede člana Strokovnega sveta, ki je trenutno    Gregor Škafar. 

Na to temo ni bilo razprave.
ADD 6.4. G. Hribar preda besedo g. Šarlahu, ki pojasni postopek poteka in obveščanja Disciplinske komisije o aktualnih zadevah, ki so bile predane v obravnavo Disciplinski komisiji.
G. Šetina opozori na to da vrhovnega sodnika tekmovanja določi sodniška organizacija in ne organizator kot je sedaj v praksi.
G. Smodiš želi, da se na dopis od NTK Radlje ob Dravi, ki so ga prejeli nazadnje odgovori.
G. Hribar želi, da se pozove NTK Radlje, da dopise in pritožbe specificirajo. 

Sklep 11: Izvršni odbor NTZS se je seznanil s postopki, ki tečejo na Disciplinski komisiji. Pozivajo NTK Radlje, da obrazloži na katere sklepe Tehnične komisije se želi pritožiti.
ADD 6.5  G. Hribar predlaga, da je trimesečno poročilo selektorjev predstavljena na IO.
G. Krnc bi želel imeti poročilo organizacijskega odbora o organizacijski, finančnem in tehničnem nivoju. Povzame dobre in slabe plati 12. MOPS-a. 
ADD 6.6. G. Krnc razloži, da je Laško Open še večje tekmovanje kot MOPS. Opozori na ključne točke organizacije in izpeljave, katere so na najvišjem možnem nivoju.
ADD 6.7.  G. Smodiš razloži slabo situacijo trenerske podpore za Jana Žibrata. Njegova pobuda se nanaša na to, da bi poskusil najti čas in denar, da bi vsaj za tri dni vsak mesec selektor ali kdo od ožjega strokovnega tima obiskal Bojana Tokiča in Jana Žibrata.
G. Žibrat omeni, da se Jan v tujini počuti izgubljenega in da potrebuje podporo in spodbudo.

G. Hribar pove, da je Jan na poti profesionalnega igralca s pogodbo in vpraša kakšne so naše pristojnosti. Želi si, da bi lahko poskrbeli za Jana, zato predlaga konkreten predlog.
ADD 6.8. G. Šetina predlaga sprejetje sklepa o imenovanju in izvolitvi novih  komisij v skladu z novim Statutom NTZS.

Sklep je soglasno sprejet.

Sklep 12: Izvršni odbor NTZS ob sprejetju Statuta NTZS nalaga Pisarni NTZS, da začne vse postopke za imenovanje oziroma popolnitev vseh komisij, ki izhajajo iz Statuta.
ADD 7. G. Bončina opozori na dopis Mirana Kondriča glede prijave igralcev na ITTF  World Hopes Team 2011 in omeni, da je kvota 5 igralcev ter predlaga, da se pošlje tudi dekleta na tekmovanje.

G. Hribar pove, da izbor igralcev lahko naredijo samo in izključno samo selektorji.

Predlaga, da Strokovni svet skupaj s selektorji predlagajo izbor igralcev.
 Seja je bila zaključena ob 19.30 uri.







           Zapisala: Sajda Slatinšek

   

